Reserwebank wil appelleer teen besluit oor VBS-verslag | Netwerk24
Die opdrag om lt.kol. Charl Kinnear te vermoor het volgens bronne uit Gauteng gekom, maar is deur 'n middelman in die Wes-Kaap bewillig.
Einde van era in Baai se renperd-bedryf
Die einde van 'n era het hierdie week aangebreek met die aankondiging dat die perdewedren-afrigter Yvette Bremner klaar met die sport is.
Whitehead voer Poubloues aan
Griekwas se "nuwe" afrigter het besluit om nie die wiel te herontwerp nie, met George Whitehead wat die span Saterdag op die veld sal lei.
Heymans: Daar is groot fout met bestuur van rugby in SA
Die kleitrappery rondom die likwidasie van die Southern Kings bewys net weer dat die korporatiewe bestuur in die Suid-Afrikaanse rugbybedryf nie op standaard is nie.
Lowergroen vestingdorp bekoor
Met Suid-Afrika wat sedert dié week op 'n vlak 1-inperking geplaas is, kan reisigers solank hul eerste reis 'ná korona' begin beplan. Siska Martin onthou 'n pre-Covid-19-besoek aan Naarden in Nederland.
Deur Francois Williams 13 Augustus 2020 16:16
Oudpresident Jacob Zuma het 'n verband van R7,3 miljoen by VBS Mutual Bank ontvang om opknappings by sy Nkandla-woning mee te betaal.
Regter Vivian Tlhapi het Dinsdag bevind 'n ANC-politikus van Limpopo moes die kans gekry het om sy kant van die saak te stel voordat hy geïnkrimineer is in Motau se verslag oor korrupsie by VBS, 'n onderlinge bank wat in 2018 deur die Reserwebank in kuratele geplaas is nadat grootskaalse bedrog ontdek is.
Tlhapi het in die hooggeregshof in Pretoria bevind Motau het versuim om Danny Msiza, ANC-tesourier in Limpopo, "prosedurele regverdigheid" te bied voordat die verdoemende verslag oor bedrog by VBS gepubliseer is. Die regter het dié versuim as onwettig en ongrondwetlik bestempel.
Die saak spruit uit 'n aansoek deur Msiza teen Motau en teen die Omsigtigheidsowerheid. Die owerheid is die afdeling van die Reserwebank wat oor handelsbanke toesig hou en hul bedrywighede reguleer.
Die Omsigtigheidsowerheid sê die advies van sy regsadviseurs is dat daar goeie gronde vir appèl is, en 'n aansoek om verlof tot appèl gaan ingedien word waarin die owerheid omvattend sal aanvoer op grond waarvan hy appelleer.
Motau se verslag is in Oktober 2018 uitgereik en het 53 mense geïdentifiseer wat betalings van sowat R1,8 miljard van VBS ontvang het. Dit is grootliks geld wat munisipaliteite by VBS belê het. Die Reserwebank en die nasionale tesourie het egter al vir jare die betrokke munisipaliteite gewaarsku dat hulle ingevolge die Wet op die Bestuur van Munisipale Finansies nie geld by 'n onderlinge bank soos VBS mag belê nie, maar slegs in banke wat ingevolge die Bankwet geregistreer is en wat die vereiste beleggingsgradering het.
In Motau se verslag word Msiza deur Phophi Mukhodobwane, die destydse hoofbestuurder vir tesourie by VBS, beskryf as 'n sogenaamde kommissie-agent wat moes help om munisipaliteite te oortuig om hul geld by VBS te belê. In WhatsApp-boodskappe tussen VBS-amptenare is na Msiza verwys as "Bra Danny".
Kabelo Matsepe, 'n politieke kontak tussen VBS en die munisipaliteite, het op sy beurt in sy getuienis in Motau se verslag aangevoer Msiza het nie enige noemenswaardige rol in VBS se sake gespeel nie.
Motau bevind egter dat Msiza in verskeie instansies ingegryp het wanneer sy politieke invloed nodig was, en dat Matsepe prakties vir Msiza gewerk het. Matsepe het kommissie verdien as hy munisipaliteite kon oortuig om hul geld by VBS te belê, lui die verslag.
Motau noem wel in sy verslag Mukhodobwane was uiters huiwerig om hoegenaamd Msiza se naam te noem uit vrees vir sy eie veiligheid as hy dit sou durf waag.